
Parlamentul  României

Camera  Deputaţilor

Comisia pentru industrii si servicii
Bucureşti,11.04.2011                     Nr.23/81/2011


AVIZ

asupra proiectului de Lege privind aprobarea Ordonanţei Guvernului nr.1/2011 pentru modificarea şi completarea Legii nr.452/2002
 privind calitatea apei potabile

În conformitate cu prevederile art.95 din Regulamentul Camerei Deputaţilor, republicat, Comisia pentru industrii şi servicii a fost sesizată, pentru aviz care va fi transmis Comisiei pentru sănătate şi familie, cu proiectul de Lege privind aprobarea Ordonanţei Guvernului nr.1/2011 pentru modificarea şi completarea Legii nr.452/2002 privind calitatea apei potabile, transmis cu adresa nr.P.L.x147 din 28 martie 2011, înregistrată sub nr.23/81 din 29 martie 2011.



Proiectul de lege are ca obiect de reglementare preluarea corectă şi completă a textului Directivei 98/83/CE privind calitatea apei potabile destinată consumului uman în prevederile Legii nr.452/2002 privind calitatea apei potabile. 


Proiectul de lege a fost adoptat de Senat în şedinţa din 23 martie 2011.



Consiliul Legislativ a avizat favorabil propunerea legislativă cu avizul nr.38/13.01.2011.



Membrii comisiei au dezbătut proiectul de lege în şedinţa din 5 aprilie 2011. 

În urma dezbaterilor, membrii comisiei au hotărât în unanimitate, avizarea favorabilă a proiectului de lege în forma adoptată de Senat.

 

Prin obiectul şi conţinutul său, proiectul de lege face parte din categoria legilor ordinare.


Potrivit art.75 alin. (1) din Constituţia României, republicată, Camera Deputaţilor este Cameră decizională.

SECRETAR,

Mircea Marin
Expert parlamentar,

Dr. Maria Cristina Bălănescu

